ai4bharat/Pralekha huggingface dataset:
صحت اور خاندانی بہبود کی وزارت
کووڈ-19 کی تازہ ترین صورتحال
ملک گیر ٹیکہ کاری مہم کے تحت 92.17کروڑ ویکسین خوراک دی جاچکی ہیں۔
پچھلے چوبیس گھنٹوں کے دوران اب تک 18,833 نئے مریض سامنے آئے ہیں۔
زیرعلاج مریضوں کی تعداد کل معاملات کے1 فیصد سے بھی کم ہے،سردست یہ شرح 0.73 فیصد ہے جو مارچ 2020 سے اب تک کی کم ترین شرح ہے۔
ہندوستان میں زیر علاج مریضوں کی تعداد اس وقت 2,46,687 فیصد ہے۔ جو گزشتہ203 دنوں میں سب سے کم ہے۔
سردست صحت یابی کی شرح 97.94 فیصد ہے۔ جو مارچ 2020 کے بعد سے سب سے زیادہ ہے۔
گزشتہ 24 گھنٹوں کے دوران 24,770 مریض شفایاب ہوئے ہیں۔ جس سے شفایابی کی مجموعی تعداد بڑھ کر 3,31,75,656ہوگئی ہے۔
جانچ کے بعد متاثر پائے جانے والے مریضوں کی ہفتے وار شرح فیصد ہے، جو گزشتہ 103 دنوں میں 3 فیصد سے بھی کم ہے۔
پچھلے 37دنوں میں متاثرہ معاملات کی یومیہ شرح  فیصد درج ہورہی ہے ، جو 3 فیصد سے بھی کم ہے۔
اب تک کل 57.68کروڑ ٹیسٹ کئے جاچکے ہیں۔
وزارت دفاع
ہندوستانی فوج نے جج ایڈوکیٹ جنرل کے محکمے کا 38 واں یوم کارپس منایا
ہندوستانی فوج نے 21دسمبر ، 2021کو جج ایڈوکیٹ جنرل کے محکمے کا 38واں یوم کارپس منایا۔ اس موقع پر ایڈجوٹینٹ جنرل اور جج ایڈوکیٹ جنرل کے محکمے کے کرنل کمانڈینٹ ، لیفٹیننٹ جنرل ہرش گپتا اور جج ایڈوکیٹ جنرل میجرجنرل پروین کمارنے ملک کے بہادروں کو خراج عقیدت پیش کرنے کیلئے قومی جنگی یادگار پر گلہائے عقیدت پیش کی۔
جج ایڈوکیٹ جنرل کے محکمے کی تاریخ برٹش آرٹیکل کی وار 1385 میں ملتی ہے ۔ 21دسمبر،1949کو آرمی ایکٹ بل پارلیمنٹ میں پیش کیاگیاتھا ، اسی کی مناسبت سے 21دسمبر کو جج ایڈوکیٹ جنرل کے محکمے کے یوم کارپس کے طورپرمنایاجاتاہے ۔ ہندوستانی فوج کی قانونی شاخ ہونے کی وجہ سے ، یہ فوج کے نظم وضبط سے متعلق امور اور مقدمات کا کام کاج سنبھالتی ہے۔ جج ایڈوکیٹ جنرل ملٹری ،مارشل اور بین الاقوامی قانون کے معاملے میں فوجی عملے کے سربراہ کے قانونی مشیر ہیں اور وہ ملٹری قانون کے اطلاق سے جڑے نظم وضبط سے متعلق امور میں ایڈجوٹنٹ جنرل کی مدد بھی کرتے ہیں۔
محنت اور روزگار کی وزارت
ای ایس آئی سی نے ہندوستان کو صاف، صحت مند اور خوشحال بنانے کے خیال پر زور دیتے ہوئے سوچھتا پکھواڑہ 2023 کا اختتام کیا
ای ایس آئی سی ہیڈ کوارٹر واقع نئی دہلی میں ای ایس آئی سی کے ڈائریکٹر جنرل ڈاکٹر راجندر کمار کی صدارت میں سوچھتا پکھواڑہ 2023 15.05.2023 کو اختتام پذیر ہوا۔
اختتامی تقریب میں ڈاکٹر راجیندر کمار ڈی جی، ای ایس آئی سی نے پندرہ دن کے دوران ملک بھر میں ای ایس آئی سی اداروں کی طرف سے کی گئی کوششوں کی تعریف کی۔
انہوں نے یہ بھی کہا کہ سوچھتا کا نظریہ محض سوچھتا پکھواڑے منانے تک محدود نہیں ہونا چاہیے بلکہ یہ ایک مسلسل کوشش ہونی چاہیے جو آہستہ آہستہ ہماری زندگی سے اس طرح جڑ جائے کہ یہ ایک فرد کی عادت بن جائے۔
ایمپلائز اسٹیٹ انشورنس کارپوریشن نے 01.05.2023 سے 15.05.2023 تک جوش اور جذبے کے ساتھ سوچھتا پکھواڑہ 2023 منایا جس کا مقصد 'صاف ہندوستان' کے خواب کو شرمندہءتعبیر کرنا ہے۔ ای ایس آئی سی نے اپنے سوچھتا پکھواڑے کے اقدامات اور سرگرمیوں کے ذریعے ’صحت مند اور خوشحال ہندوستان‘ کے خیال کو بھی فروغ دیا۔ اس مقصد کو حاصل کرنے کے لیے تمام ای ایس آئی سی فیلڈ دفاتر/اسپتال/طبی اداروں کو شاملِ عمل کیا گیا اور ہر سطح پر ملازمین نے اسے کامیاب بنانے کے لیے پندرہ روزہ صفائی مہم میں حصہ لیا۔ پکھواڑے کے دوران درج ذیل سرگرمیاں انجام دی گئیں:-
- حفظان صحت اور صفائی پر سیمینار/ورکشاپ
- درخت لگانے کی مہم
- برقی اشیاء کی صفائی، دیکھ بھال اور سروسنگ
- کچرے کو محفوظ طریقے سے ٹھکانے لگانے کے انتظامات
- پرانی فائلوں، ریکارڈز کی صفائی اور متروک فائلوں کو ختم کرنے کے علاوہ ان کی ڈیجیٹائزیشن
- ای ویسٹج کے لیے مناسب انتظامات
- صفائی کو برقرار رکھنے کے لیے ایک طریقہ کار وضع کرنا
پکھواڑے کے دوران ای ایس آئی سی کے تمام فیلڈ دفاتر، اسپتالوں اور طبی اداروں میں صفائی کی سخت مہم چلائی گئی۔ ای ایس آئی سی تقریباً 14,000 متروک فائلوں کو ختم کرکے دفتری جگہ کے موثر انتظام میں کامیاب ہوا۔
درج بالا سوچھتا سرگرمیوں کے علاوہ اسپتالوں میں صحت مثلاً متعدی بیماریوں کی روک تھام اور صحت کے فروغ میں صفائی اور حفظان صحت کو برقرار رکھنے کے فوائدسے متعلق مختلف موضوعات پر بینروں/بصری نمائشوں کے ساتھ۔ صحت سے متعلق بات چیت اور بیداری کی سرگرمیوں کا انعقاد کیا گیا۔
ای ایس آئی سی ہیڈکوارٹر میں اختتامی تقریب میں محترمہ ٹی ایل یادن، فائنانشل کمشنر، تمام انشورنس کمشنرز، جناب دیپک جوشی، جناب راجیش کمار کیم، جناب رتنیش کمار گوتم، جناب پرانے سنہا اور میڈیکل کمشنرز، ڈاکٹر آر کے کٹاریا، ڈاکٹر آر.ایس. جنگ پنگی، ڈاکٹر دیپیکا گوول اور ای ایس آئی سی ہیڈ کوارٹر کے ڈاکٹر کملیش ہریش نے بھی شرکت کی۔
مالیاتی کمیشن
مالیاتی کمیشن کا راجستھان دورہ
نئی دہلی،4؍ستمبر۔چیئرمین جناب این کے سنگھ کی سربراہی میں 15واں مالیاتی کمیشن اور کمیشن کے ممبران جناب اجے نارائن جھا، ڈاکٹر اشوک لاہری، ڈاکٹر رمیش چندر اور ڈاکٹر انوپ سنگھ 6 سے 9 ستمبر 2019 تک راجستھان کا دورہ کریں گے، جو اس سے پہلے 16 سے 19 اگست 2019 تک ہونا تھا۔
کمیشن جودھپور سے ریاست کا اپنا دورہ شروع کرے گا، جہاں آئی آئی ٹی جودھپور کی جانب سے جودھپور ریسرجن پلانٹ سے متعلق اسے ایک پرزنٹیشن دیا جائے گا۔کمیشن دائیکاڑا گاؤں میں مندور کی پنچایت سمیتی کا بھی دورہ کرے گا۔ وہاں یہ دائیکاڑا کے گورنمنٹ سینئر سکنڈری اسکول میں روف ٹاپ رین واٹر ہارویسٹنگ ڈھانچہ دیکھے گا۔ وہ گاؤں والوں کے ساتھ بات چیت کرے گا۔ اس کے بعد کمیشن دائیکاڑا گاؤں میں دھنّارتالاب کے تجدیدکاری کا م کا جائزہ لے گا۔ کمیشن بالاسمند کے ضلع انتظامیہ کے ساتھ بھی تفصیلی بات چیت کرے گا۔
7ستمبر کو جے پور میں کمیشن اپنی میٹنگیں شروع کرے گا۔ پہلی میٹنگ پروفیسر انل مہتا، محترمہ ارچنا سورن، ڈاکٹر اروند مایا رام، ڈاکٹر اشوک باپنا، جناب اتل شرما، جناب بسنت کھیتان، محترمہ دیویا مدیرنا، جناب ایڈورڈ ڈیکنسن، پروفیسر جی کے پروبھو، ڈاکٹر گووند شرما، کے بی کوٹھاری، محترمہ کرشنا بھٹناگر، جناب ایل این ناتھو رمکا، ڈاکٹر منجیت سنگھ، پروفیسر این ڈی ماتھر، ڈاکٹر پربھات پنکج، ڈاکٹر پرشانت گپتا، جناب رکشت ہوجا، ڈاکٹر ریماہوجا، پروفیسر ایس ایس سومرا، پروفیسر ڈاکٹر ایس ایل کوٹھاری، ایمب ستیش سی مہتا، ایمب ساویتری کناڑی، پروفیسر ٹی کے جینند، ڈاکٹر وجے ویر سنگھ سمیت سینئر ماہرین اقتصادیات کے ساتھ ہوگی۔
اس کے بعد کمیشن ریاست کے پنچایتی راج اداروں کے نمائندوں، شہری مقامی اداروں کے نمائندوں اور ریاست کی سیاسی پارٹیوں کے نمائندوں کے ساتھ میٹنگ کرے گا۔ کمیشن ریاست میں تجارت اور صنعتی اداروں کے نمائندوں کے ساتھ بھی ایک میٹنگ کرے گا۔ اپنے دورے کے آخری دن کمیشن راجستھان کے وزیر اعلیٰ اشوک گہلوت کے ساتھ ساتھ ان کی کابینہ کے ساتھیوں اور سینئر افسروں کے ساتھ بھی تفصیلی میٹنگ کرے گا۔ ریاستی مالیات سے متعلق اور ریاستی سرکار کے ترقیاتی اور اہم پروگراموں سے متعلق بھی مالیاتی کمیشن کو پرزنٹیشن پیش کیا جائے گا۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔ ح ا ۔ک ا
U- 4031
(Visitor Counter : 54
ریلوے کی وزارت
6108 ریلوے اسٹیشنوں پر وائی فائی کی سہولت فراہم کی گئی
بھارتی ریلوے نے ہالٹ کے سوائے تمام ریلوے اسٹیشنوں پر مفت وائی فائی فراہم کرنے کا فیصلہ کیا ہے۔ اب تک 6108 اسٹیشنوں پر وائی فائی کی سہولت فراہم کی جا چکی ہے۔ ریاست وار فہرست شامل کی گئی ہے۔ اسٹیشنوں پر وائی فائی کی فراہمی آپٹیکل فائبر کیبل اور دیگر وسائل جیسے بنیادی ڈھانچے کی دستیابی پر منحصر ہے۔
بھارتی ریلوے "سگمیہ بھارت مشن" کے حصے کے طور پر اپنے تمام ریلوے اسٹیشنوں اور ٹرینوں کو معذور افراد  کے لیے قابل رسائی بنانے کے لیے عزم بستہ ہے۔ ریلوے اسٹیشنوں پر معذور مسافروں  سمیت صارفین کی سہولیات کو بہتر بنانا / بڑھانا ایک مسلسل عمل ہے۔
گذشتہ تین برسوں اور موجودہ سال میں سے ہر ایک کے دوران صارفین کی سہولیات کے لیے ہونے والے اخراجات درج ذیل ہیں:
|
|
مالی سال 2019-20
|
|
₹1903.10 کروڑ
|
|
مالی سال 2020-21
|
|
₹2582.82 کروڑ
|
|
مالی سال 2021-22
|
|
₹1995.77 کروڑ
|
|
مالی سال 2022-23
|
|
₹1766.37 کروڑ

ضمیمہ
ریاست وار ان اسٹیشنوں کی فہرست جہاں آج تک وائی فائی کی سہولت فراہم کی گئی ہے
|
|
نمبر شمار
|
|
ریاست / مرکز کے زیر انتظام علاقے کا نام
|
|
پی کے تحت جن اسٹیشنوں میں وائی فائی نصب کیا گیا ان کی تعداد
|
|
1
|
|
آندھرا پردیش
|
|
509
|
|
2
|
|
اروناچل پردیش
|
|
3
|
|
3
|
|
آسام
|
|
220
|
|
4
|
|
بہار
|
|
393
|
|
5
|
|
چھتیس گڑھ
|
|
119
|
|
6
|
|
دہلی
|
|
26
|
|
7
|
|
گوا
|
|
19
|
|
8
|
|
گجرات
|
|
335
|
|
9
|
|
ہریانہ
|
|
140
|
|
10
|
|
ہماچل پردیش
|
|
24
|
|
11
|
|
جموں و کشمیر
|
|
28
|
|
12
|
|
جھارکھنڈ
|
|
215
|
|
13
|
|
کرناٹک
|
|
335
|
|
14
|
|
کیرلا
|
|
120
|
|
15
|
|
مدھیہ پردیش
|
|
408
|
|
16
|
|
مہاراشٹر
|
|
566
|
|
17
|
|
میگھالیہ
|
|
1
|
|
18
|
|
میزورم
|
|
1
|
|
19
|
|
ناگالینڈ
|
|
3
|
|
20
|
|
اڈیشہ
|
|
234
|
|
21
|
|
پنجاب
|
|
151
|
|
22
|
|
راجستھان
|
|
463
|
|
23
|
|
تمل ناڈو
|
|
415
|
|
24
|
|
تلنگانہ
|
|
47
|
|
25
|
|
تریپورہ
|
|
20
|
|
26
|
|
یو ٹی چنڈی گڑھ
|
|
1
|
|
27
|
|
یو ٹی پڈوچیری
|
|
3
|
|
28
|
|
اتر پردیش
|
|
768
|
|
29
|
|
اتراکھنڈ
|
|
31
|
|
30
|
|
مغربی بنگال
|
|
510
|
|
|
|
کل
|
|
6108
یہ معلومات ریلوے، مواصلات اور الیکٹرانک اور انفارمیشن ٹکنالوجی کے وزیر جناب اشونی ویشنو نے آج لوک سبھا میں ایک سوال کے تحریری جواب میں دی۔
وزیراعظم کا دفتر
وزیراعظم نے سابق فوجیوں سے خطاب کیا، قومی وار میموریل، قوم کے نام وقف کیا
نئی دہلی، 26 فروری ، وزیراعظم نریندر مودی نے آج نئی دہلی میں قومی وار میموریل ، قوم کے نام وقف کرنے کے لئے ہمیشہ روشن رہنے والی مشعل کو روشن کیا۔
اس سے پہلے سابق فوجیوں کی ایک وسیع ریلی سے خطاب کرتے ہوئے وزیراعظم نے کہا کہ یہ لاکھوں فوجیوں کی بہادری اور خود کو وقف کردینے کا نتیجہ ہے کہ بھارتی فوج کو آج دنیا کی سب سے مضبوط افواج میں سے ایک ماناجاتا ہے۔
وزیراعظم نے کہا کہ دشمنوں کے خلاف اور قدرتی آفات سے نمٹنے کے لئے ہمارے جاں باز فوجی، پیش پیش رہتے ہیں۔
وزیراعظم نے پلوامہ دہشت گردانہ حملے میں شہید ہونے والے سی آر پی ایف جوانوں کی شہادت کو یاد کیا۔ انہوں نے ملک کی حفاظت کرتے ہوئے اپنی جانوں کی قربانی دینے والے سبھی شہیدوں کو خراج عقیدت پیش کیا۔ انہوں نے کہا کہ آج دنیا بھر میں ، نئے بھارت کی قدر میں اضافہ ہوا ہے۔ یہ سب اس کی مسلح فوجوں میں بڑے اقدامات کی وجہ سے ممکن ہوا ہے۔ انہوں نے قومی وار میموریل اور قومی سمر میموریل کو قوم کے نام وقف کرنے پر خوشی کااظہار کیا۔
وزیراعظم نے وضاحت کی کہ مرکزی حکومت نے فوجیوں اور سابقہ فوجیوں کو ‘‘ ون رینک ،ون پنشن’’ فراہم کرانے کا اپنا عزم پورا کیا ہے۔ انہوں نے کہا کہ او آر او پی کے نتیجے میں پنشن میں چالیس فیصد تک کا اضافہ کیا گیا اور 2014 کے مقابلے، فوجیوں کی اجرت میں 55 فیصد تک کااضافہ کیا گیا ہے۔
وزیراعظم نے وضاحت کی سپر اسپیشلٹی اسپتال کی مانگ ہوتی رہی ہے۔ اس ضمن میں انہوں نے اعلان کیا کہ تین سپر اسپیشلٹی اسپتال بنائے جائیں گے۔
مسلح فوجوں کے لئے حکومت کے دیگر اقدامات کی مثال دیتے ہوئے وزیراعظم نے کہا کہ فوج کا دن، بحریہ کا دن اور فضائیہ کے دن کے موقعوں پر فوجیوں کی اختراعات کی حوصلہ افزائی کی جارہی ہے۔ انہوں نے 15 اگست 2017 کو شروع کئے جانے والے بہادری کے انعامات سے متعلق پورٹل کابھی ذکر کیا۔ انہوں نے کہاکہ خواتین کو اب جنگجو پائلٹ بننے کے موقع مل رہے ہیں۔
وزیراعظم نے کہا کہ دفاعی خریداری کی پورے ایکونظام میں تبدیلی کی شروعات کردی گئی ہے۔ انہوں نے کہا کہ سرکار کانظریہ شفاف اور برابر کا موقع فراہم کرنا رہا ہے۔ انہوں نے میک ان انڈیا کو فروغ دیئے جانے کے موضوع پر زور دیا۔
وزیر اعظم نے کہا کہ بھارتی فوج نے اقوام متحدہ کے70 بڑے امن مشقوں میں سے 50 مشقوں میں شرکت کی ہے۔ تقریباً 2 لاکھ فوجی ان کارروائیوں کا حصہ رہے ہیں۔ انہوں نے کہا کہ بھارتی بحریہ کے ذریعہ 2016 میں منعقد بین الاقوامی جہازی بیڑا جائزے میں50 ملکوں کےبحریہ نے حصہ لیا۔ انہوں نے کہاکہ ہماری مسلح فوجیں، ہرسال، دوست ملکوں کے فوجوں کے ساتھ اوسط طریقے سے 10 بڑی مشترکہ مشقیں کررہے ہیں۔
انہوں نے کہا کہ بحر ہند میں قزاقی میں خاطر خواہ کمی، کافی حد تک بھارتی فوج کے اختیارات اور ہماری بین الاقوامی شراکت داروں کے سبب آئی ہے۔ وزیراعظم نے 1.86 لاکھ بلٹ پروف جیکٹ کی پرانی مانگ کا ذکر کرتے ہوئے کہا کہ مرکزی حکومت نے ساڑھے چار برس میں 2.30 لاکھ بلٹ پروف جیکٹوں کی خریداری کی ہے۔ انہوں نے کہا کہ مرکزی حکومت بھارتی فوج کو جدید طیاروں ، ہیلی کاپٹروں، آبدوزوں، جہازوں اور ہتھیاروں کے ذخیرے سے لیس کررہی ہے۔ انہوں نے کہا کہ کافی وقت سے زیر التوا فیصلے، قومی مفاد میں لئے جارہے ہیں۔
وزیراعظم نے کہا کہ قومی وار میموریل کے اضافی قومی پولیس میموریل بھی قائم کیا گیا ہے۔ مرکزی حکومت نے سردار پٹیل، بابا صاحب امبیڈ کر اور نیتا جی سبھاش چندر بوس سمیت، عظیم قومی رہنماؤں کو تسلیم کیا ہے۔ انہوں نے کہاکہ مرکزی حکومت، قومی مفاد کو، سب سے اوپر رکھتے ہوئے فیصلے کرناجاری رکھے گی۔
U- 1226
(Visitor Counter : 55
وزارت خزانہ
جون 2020میں جمع ہونے والا جی ایس ٹی ریونیو
جون کے مہینے میں 90917 کروڑ روپے کامجموعی جی ایس ٹی مالیہ جمع ہوا
جون 2020 کے مہینےمیں کل جی ایس ٹی (اشیا اور خدمات ٹیکس مالیہ 90917 کروڑ جمع ہوا، جس میں سی جی ایس ٹی 18980 کروڑ روپے اور ایس جی ایس ٹی 23970 کروڑ روپے آئی جی ایس ٹی 40302 کروڑ روپے ہے۔ اشیا کی درآمدات پر جمع ہوا 15709 کروڑ روپے سمیت محصول 7665 کروڑ روپے، اشیا کی درآمدات پر جمع ہوا607 کروڑ روپے سمیت ہے۔
حکومت نے ریگولر معاملات نمٹانے کے طور پر آئی جی ایس ٹی سے سی جی ایس ٹی کے لئے 13325 کروڑ روپے اور ایس جی ایس ٹی کے لئے 11117 کروڑ روپے کا نمٹارہ کیا۔ جون 2020 میں ریگولر معاملات نمٹانے کے بعد مرکزی حکومت اور ریاستی سرکار کے ذریعہ حاصل کیاگیا کل مالیہ سی جی ایس ٹی کے لئے 32305 کروڑ روپے ار ایس جی ایس ٹی کے لئے 35087 کروڑ روپے ہے۔
جون 2020 میں مالیہ پچھلے سال کے اسی مہینے میں حاصل جی ایس ٹی مالیہ کا 91 فیصد ہیں۔ جون 2020 کے دوران اشیا کی درآمد سے ریونیو  71 فیصد تھا اور گھریلو لین دین سے حاصل ریونیو  خدمات کی درآمد سمیت سے حاصل مالیہ گزشتہ سال اسی مہینے کے دوران ان وسائل سے حاصل ریونیو کا 97 فیصد تھا۔ جون مہینے کے دوران مئی 2020 کے کچھ ریٹرن کے علاوہ فروری، مارچ اور اپریل کے ریٹرن داخل کئے گئے ہیں، کیونکہ حکومت نے جی ایس ٹی ریٹرن داخل کرنے کی مدت میں کافی چھوٹ دے دی ہے۔ مئی 2020 کے کچھ ریٹرن جو ویسے تو جون 2020 میں ہی داخل کرلیے جاتے، جو جولائی 2020 کے پہلے کچھ دنوں کے دوران داخل کئے جائیں گے۔ کووڈ-19 کی وجہ سے رواں مالی سال کے دوران مالیہ کافی اثر انداز ہوا، جس کی ایک وجہ عالمی وبا کا پوری طرح اقتصادی معاملات پر اثر پڑنا ہے اور دوسری وجہ عالمی وبا کو دھیان میں رکھتے ہوئے حکومت کے ذریعہ ریٹر داخل کرنے اور ٹیکسوں کی ادائیگی میں دی گئی ڈھیل ہے۔ حالانکہ پچھلے 3 ماہ کے اعداد وشمار جی ایس ٹی مالیہ میں سدھار یا پیشگی کو پیش کرتے ہیں۔ اپریل مہینے میں جی ایس ٹی وصولی 32294 کروڑ روپے کی ہوئی، جو پچھلے سال کے اسی مہینے کے دوران جمع کئے گئے ریونیو کا 28 فیصد تھا اور مئی کے مہینے میں جی ایس ٹی وصولی 62009 کروڑ روپے کی ہوئی، جو پچھلے سال کے اسی مہینے کے دوران جمع کئے گئے مالیہ کا 62 فیصد تھا۔ سال کے پہلے 3 ماہ میں جی ایس ٹی وصولی پچھلے سال کی اسی سہ ماہی کے دوران جمع کئے گئے مالیہ کا 59 فیصد ہے، حالانکہ بڑی تعداد میں ٹیکس دہندگان کے پاس اب بھی مئی 2020 کے لئے اپنا ریٹرن داخل کرنے کے لئے وقت ہے۔
مندرجہ دیل چارٹ میں رواں سال کے دوران ماہانہ کل جی ایس ٹی مالیہ کا رجحان دکھایاگیا ہے۔ اس ٹیبل میں جون 2019 کی بہ نسبت جون 2020 کے دوران اور پورے سال کے لئے ہر ریاست میں جی ایس ٹی کی وصولی کو ریاست کے اعتبار سے نمایاں کیاگیا ہے۔
ٹیبل: ریاست کے اعتبار سے اپریل 2020 کے لئے جی ایس ٹی کلیکشن 
...............................................................
م ن، ح ا، ع ر
02-07-2020
U-3646
(
بھارتی چناؤ کمیشن
سیاسی جماعتیں اب مالی اکاؤنٹس آن لائن فائل کرسکیں گی، الیکشن کمیشن نے تین طرح کی رپورٹیں داخل کرنے کے لیے ایک ویب پورٹل کھولا ہے - کنٹری بیوشن رپورٹ، آڈٹ شدہ سالانہ اکاؤنٹ اور سیاسی جماعتوں کے ذریعے انتخابی اخراجات کے گوشوارے
یہ پہل دو مقاصد کے ساتھ کیا گیا ہے - فزیکل رپورٹس فائل کرنے میں مشکلات پر قابو پانا اور ایک معیاری فارمیٹ میں بروقت فائلنگ کو یقینی بنانا
کمیشن آن لائن پورٹل کے استعمال کی وضاحت کرنے کے لیے مینوئل اور ایف اے کیو فراہم کرے گا، نیز سیاسی جماعتوں کے لیے تربیتی نشستوں کا انعقاد بھی کیا جائے گا
سیاسی جماعتیں اب الیکشن کمیشن میں اپنے مالی اکاؤنٹس آن لائن جمع کراسکیں گی۔ یہ پہل ایک نئے ویب پورٹل  کے اجراکے ساتھ فعال کیا گیا ہے تاکہ سیاسی جماعتوں کے ذریعے کنٹری بیوشن رپورٹ، آڈٹ شدہ سالانہ اکاؤنٹ اور انتخابی اخراجات کے گوشواروں کو آن لائن فائل کرنے میں سہولت فراہم کی جاسکے۔ عوامی نمائندگی ایکٹ، 1951 اور کمیشن کے ذریعے گذشتہ کئی برسوں کے دوران وقتاً فوقتاً جاری کردہ شفافیت کے رہنما خطوط کے مطابق سیاسی جماعتوں کو یہ مالی گوشوارے الیکشن کمیشن / ریاستوں / مرکز کے زیر انتظام علاقوں کے چیف الیکٹورل افسروں کو جمع کرانے کی ضرورت ہے۔
تمام سیاسی جماعتوں کو لکھے گئے خط میں الیکشن کمیشن نے کہا ہے کہ یہ سہولت دو مقاصد کے ساتھ قائم کی گئی ہے: پہلا، سیاسی جماعتوں کو رپورٹ داخل کرنے میں دشواریوں پر قابو پانے میں سہولت فراہم کرنا، اور دوسرا، مقررہ / معیاری فارمیٹس میں مالی گوشوارے بروقت داخل کرنے کو یقینی بنانا۔ اعداد و شمار کی آن لائن دستیابی سے تعمیل اور شفافیت کی سطح میں اضافہ ہونے کی توقع ہے۔ خط میں الیکشن کمیشن نے سیاسی جماعتوں کے اہم موقف کی طرف اشارہ کیا اور اس بات پر زور دیا کہ یہ ان کی ذمہ داری ہے کہ وہ جمہوری کام کاج اور انتخابی عمل میں شفافیت کے اصولوں پر عمل کریں، خاص طور پر مالی انکشافات میں۔
آن لائن پورٹل میں سیاسی جماعت کے مجاز نمائندوں کے رجسٹرڈ موبائل نمبر اور رجسٹرڈ ای میلز پر پیغامات کی شکل میں یاد دہانی بھیجنے کی سہولت بھی موجود ہے تاکہ تعمیل کی تاریخیں نکل نہ جائیں ۔ سیاسی جماعتوں کو گرافیکل نمائندگی کے ساتھ ایک جامع گائیڈنگ مینوئل بھی بھیجا گیا ہے جس میں آن لائن ماڈیول اور آن لائن رپورٹ داخل کرنے کے عمل کی وضاحت کی گئی ہے۔ آن لائن فائلنگ کے بارے میں مزید رہنمائی فراہم کرنے کے لیے الیکشن کمیشن مختلف سیاسی پارٹیوں کے نامزد افراد کے لیے ایک تربیتی پروگرام بھی منعقد کرے گا۔
آن لائن طریقے سے مالی رپورٹ داخل نہ کرنے کی خواہش رکھنے والی سیاسی جماعتوں کو تحریری طور پر کمیشن کو آن لائن فائل نہ کرنے کی وجوہات سے آگاہ کرنا ہوگا اور مقررہ فارمیٹس میں سی ڈی / پین ڈرائیو کے ساتھ ہارڈ کاپی میں اپنی رپورٹ داخل کرنا جاری رکھ سکتے ہیں۔ اس کے بدلے میں کمیشن اس طرح کی تمام رپورٹوں کو آن لائن شائع کرے گا اور اس کے ساتھ ساتھ پارٹی کے ذریعے آن لائن مالی گوشوارے داخل نہ کرنے پر جواز کا خط بھی بھیجا جائے گا۔
سٹرک ٹرانسپورٹ اور شاہراہوں کی وزارت
ایسے ڈرائیونگ لائسینس اور گاڑی رجسٹریشن جن کی میعاد ختم ہو چکی ہے،اس کی توسیع 30 جون تک کر دی گئی ہے
اس میں فٹنس ،پرمٹ ، ڈرائیونگ لائسنس ، رجسٹریشن اور موٹر گاڑیوں کے دیگردستاویزات شامل ہیں
نئی دہلی،31 مارچ / سڑک نقل و حمل اور شاہراہوں کی وزارت نے ڈارئیونگ لائسنس، پرمٹ اور رجسٹریشن جیسے دستاویزات کے جواز کو توسیع دی ہے، جن کی میعاد یکم فروری سے ختم ہو چکی ہے۔ سبھی ریاستوں اور مرکز کے زیر انتظام علاقوں کو بھیجی گئی ایک ایڈوائزری میں وزارت نے کہا ہے کہ ایسے دستاویزات کو 23 جون تک مستند تسلیم کیا جانا چاہئے۔
ملک میں لاک ڈاؤن اور سرکاری ٹرانسپورٹ دفاتر کے بند رہنےکے سبب لوگوں کو مختلف موٹر دستاویزات کی میعاد کی تجدید میں دشواریوں کا سامنا کرنا پڑ رہا ہے۔ لوگوں کی سہولت کے لئے یہ فیصلہ لیا گیا ہے۔ ان دستاویزات میں فٹنس ، پرمٹ ،ڈرائیونگ لائسنس ،رجسٹرین یا موٹر گاڑی قانون کے تحت دیگر متعدد دستاویزات شامل ہیں۔
وزارت نےسبھی ریاستوں سے ایڈوائزری کو مکمل طور پر نافذ کرنے کی گذارش کی ہے تاکہ ضروری خدمات سے منسلک لوگوں ، موٹر کمپنیوں اور تنظیموں کو پریشانی نہ ہو اور انہیں کسی بھی طرح کی دشواریوں کا سامنا نہ کرنا پڑے۔
وزارت سیاحت
ثقافت اور سیاحت کے وزیر مملکت  پرہلاد سنگھ پٹیل نے انڈیا ٹورازم مارٹ 2019 کی نمائش کاافتتاح کیا
نئیدہلی۔24؍ستمبر۔ثقافت اورسیاحت کے مرکزی وزیر مملکت  جناب پرہلاد سنگھ پٹیل نے آج نئی دہلی میں، انڈین ٹورازم مارٹ 2019 کی نمائش کا افتتاح کیا۔ سیاحت کی وزارت اور ہندوستان میں سیاحت اور مہمان نوازی کی انجمنوں کی فیڈریشن  نے اس مارٹ کا مشترکہ طور پر اہتمام کیا ہے۔ 51 ملکوں کے 240 سے زیادہ بین الاقوامی مندوبین اور ملک بھر کے 160 نمائش کار آئی ٹی ایم کے دوسرے ایڈیشن میں حصہ لے رہے ہیں۔
نمائش کی جگہ کا دورہ کرنے کے دوران جناب پرہلاد سنگھ پٹیل نے تمام نمائش لگانے والوں کے لئے اپنی بہترین خواہشات پیش کیں ۔ وزیر موصوف نے نمائش میں تمام اسٹالوں کا معائنہ کیا اور وہاں گئے۔ انہوں نے ان کی کوششوں کی ستائش بھی کی۔ مرکزی وزیر نے کہا کہ یہ تجارت اور مہمان نوازی فراہم کرنے والوں کیلئے ایک بڑا پلیٹ فارم ہے جس کا مقصد بیرون ملکوں کے اپنے ہم منصبوں کے ساتھ بزنس یا کاروبار کرنا اور ان سے بات چیت کرنا ہے۔
ایف اے آئی ٹی ایچ ملک کی اہم تجارتی اور مہمان نوازی کی انجمنوں کی ایک اعلیٰ تنظیم ہے اور یہ ملک کی مصنوعات کو بین الاقوامی بازاروں میں پیش کرنے اور سیاحت کے مقامات کو نمایاں کرنے کے مقصد کے ساتھ سیاحت کی وزارت کے تعاون سے اس پروگرام کو آگے بڑھائے گی۔ یہ انڈیا ٹورازم مارٹ کا دوسرا ایڈیشن ہے جس کا اہم بین الاقوامی ٹریول مارٹ کی طرز پر اہتمام کیا گیا ہے جو دنیا بھر کے ملکوں میں ہر سال منعقد ہوتا ہے۔ ٹورازم مارٹ ملک بھر میں تجارت اور مہمان نوازی کی خدمت فراہم کرنے والوں کیلئے قومی سطح پر ایک پلیٹ فارم فراہم کریگا جس سے بیرون ملکوں کے اُن کے ہم منصبوں کے ساتھ کاروبار کا اہتمام ہونے کے علاوہ بات چیت ممکن ہوسکے گی۔
اس موقع پر سیاحت کے سکریٹری جناب یوگیندر ترپاٹھی ، سیاحت کے محکمے کی ڈی جی محترمہ میناکشی شرما ، ایف اے آئی ٹی ایچ کے چیئرمین جناب نکُل آنند آئی ٹی ایم 2019 کے چیئرمین جناب سبھاش گوئل اور سیاحت کی وزارت کے دیگر سینئر افسران بھی موجو دتھے۔
۔۔۔۔۔۔۔۔۔۔
U-4316
(Visitor Counter : 38
اسٹیل کی وزارت
این ایم ڈی سی نے سووچھتا 2.0 کے حصے کے طور پر ایک بڑے باغ میں شجر کاری مہم کا انعقاد کیا اور دو شیروں کو گود لیا
بھارت کے ماحولیات اور آب و ہوا کے لئے سازگار کان کنی کرنے والے ادارے اور ملک میں سب سے زیادہ مقدار میں خام لوہا پیدا کرنے والے ادارے این ایم ڈی سی نے حیدر آباد میں نہرو زولوجیکل پارک میں 27 اکتوبر 2022 کو ایک بڑے ب اغ میں شجر کاری مہم کا انعقاد کیا اور دو شیروں- ایک رائل بنگال ٹائیگر اور ایک سفید شیر کو گود لیا۔
این ایم ڈی سی، آب و ہوا کی دیکھ بھال اور اسے محفوظ بنانے اور دیر پا ترقی کے کاموں میں مسلسل پیش پیش رہتی ہے۔ سووچھتا 2.0 مہم کے حصے کے طور پر، کمپنی نے ملک کی متنوع بناتات اور حیوانات کے تحفظ میں مدد کرنے کی غرض سے، انہیں محفوظ بنانے اور نگہداشت سے متعلق مختلف پہل قدمیوں کا آغاز کیا ہے۔ 2 اکتوبر 2022 کو سووچھتا مہم کے آغاز کے بعد سے این ایم ڈی سی نے سووچھ بھارت ابھیان کی اہمیت کے بارے میں متعدد صفائی ستھرائی کی مہمیں، شجر کاری سے متعلق مہمیں، پربھات پھیریاں اور چڑیا گھر میں شجر کاری کی مہم، این ایم ڈی سی کے ریسورس پلاننگ کے محکمے کی ماحولیات اور آب و ہوا سے متعلق ڈویژن کی ذہنی کاوش کا نتیجہ ہے اور یہ حیاتیاتی تنوع کو محفوظ بنانے کی کوشش کی سمت ایک اہم قدم ہے۔
شجر کاری اور شیروں کو گود لینے کی یہ مہم، این ایم ڈی سی کے سی ایم ڈی جناب سمیت دیب، فائنانس کے ڈائرکٹر جناب امیتابھ مکھرجی، نہرو زولوجیکل پارک کے منتظم جناب ایس راج شیکھر  اور این ایم ڈی سی کے عہدیداروں، نہرو زو لوجیکل پارک اور تلنگانہ سرکار کے جنگلات کے محکمے کے اہلکاروں کی موجودگی میں منعقد کی گئی۔
اس موقع پر اظہار خیال کرتے ہوئے جناب سمیت نے کہا کہ این ایم ڈی سی نے ہمیشہ ایک ذمہ دار کان کنی کرنے والے ادارے کا کردار ادا کیا ہے اور وہ معدوم ہوجانے کے خطرے سے دوچار حیوانات اور بناتات کے تحفظ کے تئیں عہد بند ہے۔ ملک کے کام کنی کرنے والے ایک ادارے کے طور پر این ایم ڈی سی، لوگوں کے مفادات کے تحفظ اور انہیں محفوظ بنانے اور اس کرہ ارض کے ماحولیاتی توازن کو قائم رکھنے کی غرض سے خاطر خواہ ذمہ داری کا مظاہرہ کیا۔
انہوں نے مزید کہا کہ شاندار رائل بنگال ٹائیگر، ہمارے ملک کا قومی جانور ہے اور سفید شیر نایاب نسلوں میں سے ایک ہے۔ یہ بات اہمیت کی حامل ہے کہ عوام اور اس کردہ ارض کے لئے ماحولیاتی توازن کو قائم کرنے میں حیاتیاتی تنوع کس قدر اہمیت رکھتا ہے۔ سووچھتا 2.0 کے ذریعہ اس کرہ ارض کے ماحولیاتی توازن کو قائم رکھنے کی غرض سے ہماری کوششوں کے ایک حصے کے طور پر ہم ان دو شیروں کو گود لے کر، حیاتیاتی تنوع کو محفوظ بنانے اور اسے قائم رکھنے کے مقصد سے اپنا کردار ادا رکرنے کے تئیں عہد بند ہیں۔
جناب امیتابھ مکھرجی نے کہا کہ ماحولیاتی توازن کی برقراری والا مستقبل، آراضی کے بنجر بننے کے عمل پر قابو پانے اور حیاتیاتی تنوع کے نقصان پر روک تھام کے ساتھ ساتھ جنگلات کی دیکھ بھال اور بندوبست سے متعلق مجموعی اور لگاتار کوششوں کا متقاضی ہے۔ این ایم ڈی سی اس بات میں یقین رکھتی ہے کہ آج کئے گئے ہمارے اقدامات ملک کے مستقبل کو طے کریں گے اور نہرو زولوجیکل پارک میں شجر کاری اور شیروں کو گود لینے سے متعلق پہل قدمیوں کا ایک حصہ بننا ان کے لئے باعث وقار ہے۔
شیروں کو گود لینے اور شجر کاری سے متعلق مہم کے بعد چڑیا گھر کا دورہ کیا گیا ۔
۔۔۔۔۔۔۔۔۔۔۔
ش ح۔ع م۔ ن ا۔
U- 11947
(Visitor Counter : 68
امور صارفین، خوراک اور عوامی تقسیم کی وزارت
اسٹینڈرڈ ڈیولپمنٹ آرگنائزیشن کی منظوری کی اسکیم کے تحت ریلوے کی وزارت کو پہلی منظوری دی گئی ہے
بی آئی ایس نے بھارت کے معیار کے مطابق بنانےسے متعلق کوششوں کی سمت اندازی کے لئے ایس ڈی اوز کو امبریلا تنظیم کی شکل میں منظوری دینے کے لئے ایک اسکیم شروع کی ہے
صارفین کے امور، خوراک اور عوامی نظام تقسیم کے مرکزی وزیر مملکت جناب اشونی کمار چوبے نے آج لوک سبھا میں ایک سوال کے تحریری جواب میں بتایا کہ کئی سرکاری تنظیموں نےاسٹینڈرڈ ڈیولپمنٹ آرگنائزیشن  کی بی آئی ایس اسکیم کے تحت انڈین اسٹینڈرڈزبیورو  کے تحت منظوری کے لئے درخواست دی ہے۔ریلوے کی وزارت کی ریسرچ ڈیزائن اینڈ اسٹینڈرڈز آرگنائزیشن  کو ملک میں ایس ڈی اوز کی منظوری کے لئے اسکیم کےتحت پہلیمنظوری دی گئی ہے۔
اس وقت، ملک میں ڈومین سے متعلق کئی مخصوص اسٹینڈرڈز ڈیولپمنٹ آرگنائزیشنز  ہیں جو اپنے اپنے شعبوںمیںمعیارات کو فروغ دیتی ہیں ۔ ٹکنالوجز کے بڑھتے ہوئے انضمام کے ساتھ ، مختلف شعبوں میں کام کررہے ملک میں سبھی اسٹینڈرائزیشن اداروں کے درمیانکام کے بہتر تال میل کی بھی ضرورت ہے۔
بی آئی ایس ایکٹ، 2016 کے مطابق، بی آئی ایس بھارت میںیا اس باہر کسی بھی ادارے کو منظوری دے سکتا ہے جو اسٹینڈرڈائزیشن میں مصروف ہے۔ نیشنل اسٹینڈرڈ باڈی کے طور پر ، یہ یقینی بنانے کے لئے انڈین اسٹینڈرڈز بیورو  کی ذمہ داری ہے کہ ملک میں اسٹینڈرڈائزیشن کے کام میں تال میل ہو اور دیگر اسٹینڈرڈزڈیولپمنٹ اداروں کے ذریعہ کئے گئے کام کا کوئی اوور لیپ یا اعادہ نہ ہو۔
ملک میں ایکسبجیکٹ کے لیے ایک قومی اسٹینڈرڈ کو یقینی بنانے کے مقصد سے بی آئی ایس نے ان اداروں کو منظوری دے کر اور جہاں بھی ضروری ہو ان اداروں کے ذریعہ فروغ دیئے گئے معیارات کو منظوری دیتے ہوئے بھارت کی اسٹینڈرڈائزیشن کوششوں کو جاری رکھنے کے لئے ایس ڈی اوز کو ایک امبریلا تنظیم کے طور پر منظوری دینے کے لئے ایک اسکیم شروع کی ہے۔